stanford-oval/wikipedia huggingface dataset:
รายพระนามจักรพรรดิเอธิโอเปีย
สมเด็จพระจักรพรรดิแห่งเอธิโอเปีย (คริสต์ศตวรรษที่ 9 และ 10 - พ.ศ. 2517) > ราชวงศ์ซาวอย (แอฟริกาตะวันออกของอิตาลี)

| รัชกาล (ระยะเวลาครองราชย์) | พระรูป | พระนามเมื่อประสูติ | พระนามรัชกาล | หมายเหตุ |
| --- | --- | --- | --- | --- |
| 9 พฤษภาคม พ.ศ. 2479 - 5 พฤษภาคม พ.ศ. 2484 (4 ปี 361 วัน) |  | วิกเตอริโอ เอ็มมานูเอล เฟอร์ดินานโด มาเรีย เจอร์นาโร ดิ ซาวอเอีย | พระเจ้าวิตโตรีโอ เอมานูเอเลที่ 3 แห่งอิตาลี  (จักรพรรดิวิกเตอริโอ เอ็มมานูเอล) (Victor Emmanuel III of Italy) ด้วยพระอิศริยยศสมเด็จพระจักรพรรดิแห่งเอธิโอเปีย | ไม่ทรงได้รับการรับรองจากสหรัฐอเมริกาและสหภาพโซเวียตในปี พ.ศ. 2483 ทรงสละพระอิศริยยศในปี พ.ศ. 2486 |

| ระยะเวลา | รูป | ชื่ออุปราชและผู้สำเร็จราชการ | หมายเหตุ |
| --- | --- | --- | --- |
| 9 พฤษภาคม พ.ศ. 2479 - 11 มิถุนายน พ.ศ. 2479 |  | ปีเอโตร บาโดลโย ดยุคที่ 1 แห่งอาดดิสอาบาบา มาร์ควิสที่ 1 แห่งซาโบตีโน อุปราชและผู้สำเร็จราชการ | รัชสมัยพระเจ้าวิคเตอร์ เอ็มมานูเอลที่ 3 |
| 11 มิถุนายน พ.ศ. 2479 - 21 ธันวาคม พ.ศ. 2480 | align="center" | align="center"|โรดอลโฟ กราซีอานี, มาร์ควิสแห่งเนเกลลีที่ 1 อุปราชและผู้สำเร็จราชการ | รัชสมัยพระเจ้าวิคเตอร์ เอ็มมานูเอลที่ 3 |
| 21 ธันวาคม พ.ศ. 2480 - 19 พฤษภาคม พ.ศ. 2484 |  | เจ้าชายอาเมเดโอแห่งซาวอย-เอออสตา ดยุคแห่งเอออสตาที่ 3 อุปราชและผู้สำเร็จราชการ | รัชสมัยพระเจ้าวิคเตอร์ เอ็มมานูเอลที่ 3 |
| 23 พฤษภาคม พ.ศ. 2484 - 6 กรกฎาคม พ.ศ. 2484 |  | ปีเอโต กัซเซรา รักษาราชการ อุปราชและผู้สำเร็จราชการ | รัชสมัยพระเจ้าวิคเตอร์ เอ็มมานูเอลที่ 3 |
| 6 กรกฎาคม พ.ศ. 2484 - 27 พฤศจิกายน พ.ศ. 2484 |  | กูกลีเอลโม นาซี รักษาราชการ อุปราชและผู้สำเร็จราชการ | รัชสมัยพระเจ้าวิคเตอร์ เอ็มมานูเอลที่ 3 |
สมเด็จพระจักรพรรดิแห่งเอธิโอเปีย (คริสต์ศตวรรษที่ 9 และ 10 - พ.ศ. 2517) > ราชวงศ์โซโลมอน (จักรวรรดิเอธิโอเปีย)

| รัชกาล (ระยะเวลาครองราชย์) | พระรูป | พระนามเมื่อประสูติ | พระนามรัชกาล | หมายเหตุ |
| --- | --- | --- | --- | --- |
| 5 พฤษภาคม พ.ศ. 2484 - 12 กันยายน พ.ศ. 2517 (33 ปี 130 วัน) ครั้งที่สอง |  | ตาฟารี มาคอนเนน | สมเด็จพระจักรพรรดิเฮลี เซลาสซีที่ 1 (Haile Selassie I) | กลับคืนสู่ราชบัลลังก์, ต่อมาทรงถูกถอดถอนโดยเผด็จการคอมมิวนิสต์เดร็จ |
| 12 กันยายน พ.ศ. 2517 - 21 มีนาคม พ.ศ. 2518 (0 ปี 190 วัน) จักรพรรดิผู้นิราศ |  | อัสฟา โวซเซน | สมเด็จพระจักรพรรดิอัมฮา เซลาสซีที่ 1 (Amha Selassie I) | ทรงถูกกำหนดเป็น "กษัตริย์"(ไม่ใช่สมเด็จพระจักรพรรดิ)โดยเผด็จการคอมมิวนิสต์เดร็จ ไม่ทรงได้ราชบัลลังก์ |
ผู้อ้างสิทธิในราชบัลลังก์ > สายตรงตามการสืบราชสันตติวงศ์

| ช่วงการอ้างสิทธิ (ระยะเวลาการอ้างสิทธิ) | พระรูป | พระนามเมื่อประสูติ | พระนามรัชกาล | หมายเหตุ |
| --- | --- | --- | --- | --- |
| 12 กันยายน พ.ศ. 2517 - 27 สิงหาคม พ.ศ. 2518 (0 ปี 349 วัน) |  | ตาฟารี มาคอนเนน | อดีตสมเด็จพระจักรพรรดิเฮลี เซลาสซีที่ 1 (Haile Selassie I) | เคยดำรงเป็นจักรพรรดิและทรงถูกถอดถอนโดยเผด็จการคอมมิวนิสต์เดร็จ |
| 8 เมษายน พ.ศ. 2532 - 17 กุมภาพันธ์ พ.ศ. 2540 (8 ปี 253 วัน) |  | อัสฟา โวซเซน | สมเด็จพระจักรพรรดิผู้นิราศอัมฮา เซลาสซีที่ 1 (Amha Selassie I) | ทรงอ้างสิทธิเป็น "จักรพรรดิผู้นิราศ" ในปีพ.ศ. 2532 |
| 17 กุมภาพันธ์ พ.ศ. 2540 - ปัจจุบัน (26 ปี 282 วัน) |  | เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย (Zera Yacob Amha Selassie) | - | ทรงอ้างสิทธิปีพ.ศ. 2540 |
ผู้อ้างสิทธิในราชบัลลังก์ > สายสมเด็จพระจักรพรรดิอิยาซูที่ 5

| ช่วงการอ้างสิทธิ | พระรูป | พระนามเมื่อประสูติ | พระนามรัชกาล | หมายเหตุ |
| --- | --- | --- | --- | --- |
| ไม่ทราบปี - ปัจจุบัน | - | เกอมา โยฮันนิส อิยาซู (Girma Yohannis Iyasu) | - | ทรงอ้างสิทธิตามสิทธิของสมเด็จพระจักรพรรดิอิยาซูที่ทรงถูกถอดถอนในปีพ.ศ. 2459 |
ดูเพิ่ม

สมเด็จพระจักรพรรดิแห่งเอธิโอเปีย
รายพระนามคู่อภิเษกสมรสในจักรพรรดิเอธิโอเปีย
รายนามประธานาธิบดีแห่งเอธิโอเปีย
หม่อมเจ้าเจริญใจ จิตรพงศ์

| หม่อมเจ้าเจริญใจ จิตรพงศ์ |
| --- | --- |
หม่อมเจ้า ชั้น 4

ประสูติ: 28 พฤษภาคม พ.ศ. 2440
สิ้นชีพตักษัย: 2 พฤษภาคม พ.ศ. 2493 (52 ปี)
หม่อม: หม่อมอ่อน จิตรพงศ์ ณ อยุธยา
พระบุตร: หม่อมราชวงศ์อุ่นใจ จิตรพงศ์
ราชสกุล: จิตรพงศ์
ราชวงศ์: จักรี
พระบิดา: สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
พระมารดา: หม่อมมาลัย จิตรพงศ์ ณ อยุธยา
รองอำมาตย์เอก หม่อมเจ้าเจริญใจ จิตรพงศ์  (28 พฤษภาคม พ.ศ. 2440 - 2 พฤษภาคม พ.ศ. 2493) มีพระนามลำลองว่า ท่านชายยี่ เป็นพระโอรสในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ประสูติแต่หม่อมมาลัย (สกุลเดิม เศวตามร์) มีโสทรเชษฐาหนึ่งองค์ คือ หม่อมเจ้าอ้าย จิตรพงศ์ มีภราดาและภคินีร่วมพระบิดาอีกเจ็ดองค์
ในระหว่างปี พ.ศ. 2466-2467 เมื่อครั้งทรงศึกษาวิศวกรรมศาสตร์ ณ ประเทศอังกฤษ หม่อมเจ้าเจริญใจ จิตรพงศ์ ทรงดำรงตำแหน่ง สภานายกสมาคม "สามัคยานุเคราะห์สมาคม" อักษรย่อว่า "สยาม" โดยมีนายปรีดี พนมยงค์ เป็นเลขาธิการสมาคม
หลังจากสำเร็จการศึกษาแล้วได้เสด็จกลับประเทศไทย เพื่อเข้ารับราชการในกรมรถไฟแผนกทางหลวงแผ่นดิน ดังที่หม่อมเจ้าหญิงดวงจิตร จิตรพงศ์ ได้กล่าวถึงในพระนิพนธ์ป้าป้อนหลาน ความว่า "วันตรุษจีนปีหนึ่ง ท่านลุงเจริญใจ ซึ่งจากบ้านไปเรียนวิชาวิศวกรรมอยู่ที่ประเทศอังกฤษเสียแต่เด็ก ๆ เป็นเวลาถึง 12 ปีกว่า กลับมาอยู่บ้านแล้ว แต่ต้องออกไปทำราชการเรื่องตัดถนนหนทางอยู่ตามหัวเมืองเสียโดยมาก ด้วยท่านทำงานอยู่กรมรถไฟแผนกทางหลวงแผ่นดิน จึงไม่ค่อยรู้เรื่องพิธีรีตรองหรือความเป็นไปของทางบ้าน ปีนั้นท่านอยู่ เราจึงชวนท่านไปด้วยกัน ท่านร้องยี้เซ่นไหว้ผีเจ้าบ้าบออะไรกันไม่รู้ไม่เล่นด้วยดอก ไม่ไปละ ป้าพยายามชักชวนเหนี่ยวรั้งเท่าไรท่านก็ไม่ยอมไป..."
เมื่อครั้งที่ยังทรงรับราชการในแผนกทางหลวงแผ่นดิน หม่อมเจ้าเจริญใจ จิตรพงศ์ เป็นคณะทำงานร่วมกับขุนเจนจบทิศ ควบคุมการก่อสร้างสะพานโยง หรือสะพานข้ามลำน้ำงาว ซึ่งเป็นสะพานแขวนแห่งแรกของประเทศไทย ตั้งอยู่ที่อำเภองาว จังหวัดลำปาง เริ่มก่อสร้างก่อนสงครามโลกครั้งที่ 2 ในปี พ.ศ. 2469 สร้างแล้วเสร็จในปี พ.ศ. 2471 ใช้เวลาการสร้าง 18 เดือน
หม่อมเจ้าเจริญใจ จิตรพงศ์ ได้รับพระราชทานยศเป็น "รองอำมาตย์เอก" เมื่อวันที่ 7 พฤษภาคม พ.ศ. 2468 ในขณะดำรงตำแหน่งนายช่างทางผู้ช่วยกรมรถไฟหลวงแห่งกรุงสยาม
และเมื่อครั้งที่พระบาทสมเด็จพระปกเกล้าเจ้าอยู่หัว เสด็จพระราชดำเนินเลียบหัวเมืองฝ่ายเหนือและมณฑลพายัพ พ.ศ. 2469 ในขณะที่เสด็จพระราชดำเนินมาประทับร้อนที่เมืองงาวได้ทรงพระกรุณาโปรดเกล้าฯ พระราชทานเหรียญรัตนาภรณ์รัชกาลที่ 7 ชั้นที่ 4 (ป.ป.ร.4) ทองกรอบสร่งเงิน แก่รองอำมาตย์เอกหม่อมเจ้าเจริญใจ จิตรพงศ์ เมื่อครั้งที่ทรงรับราชการเป็นนายช่างผู้ควบคุมการก่อสร้างสะพานข้ามลำน้ำงาว จังหวัดลำปาง
หม่อมเจ้าเจริญใจทรงรับอุปถัมภ์โรงเรียนในพื้นที่จังหวัดน่าน คือ โรงเรียนหม่อมเจ้าเจริญใจ จิตรพงศ์ (บ้านห้วยกานต์) อำเภอเฉลิมพระเกียรติ จังหวัดน่าน
หม่อมเจ้าเจริญใจ เสกสมรสกับหม่อมอ่อน จิตรพงศ์ ณ อยุธยา มีโอรสเพียงคนเดียว คือ
หม่อมราชวงศ์อุ่นใจ จิตรพงศ์
หม่อมเจ้าเจริญใจ จิตรพงศ์ สิ้นชีพิตักษัยเมื่อวันที่ 2 พฤษภาคม พ.ศ. 2493 สิริชันษา 52 ปี
พระยศ

7 พฤษภาคม พ.ศ. 2468 รองอำมาตย์เอก
เครื่องราชอิสริยาภรณ์

พ.ศ. 2468 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า) ดำรงราชสกุล สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ ป.จ.ว.
พ.ศ. 2452 –  เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2769 –  เหรียญบรมราชาภิเษก รัชกาลที่ 7 (ร.ร.ศ.7)
หม่อมเจ้าวรศักดิเดชอุดม ศุขสวัสดิ์

| หม่อมเจ้าวรศักดิเดชอุดม ศุขสวัสดิ์ |
| --- | --- |
หม่อมเจ้า ชั้น 4

ประสูติ: 22 มิถุนายน พ.ศ. 2447
สิ้นชีพิตักษัย: 10 กุมภาพันธ์ พ.ศ. 2524 (76 ปี)
ราชสกุล: ศุขสวัสดิ์
ราชวงศ์: จักรี
พระบิดา: พระเจ้าบรมวงศ์เธอ กรมหลวงอดิศรอุดมเดช
พระมารดา: หม่อมเขียน ศุขสวัสดิ ณ อยุธยา
หม่อมเจ้าวรศักดิเดชอุดม ศุขสวัสดิ (22 มิถุนายน พ.ศ. 2447 - 10 กุมภาพันธ์ พ.ศ. 2524) เป็นพระโอรสในพระเจ้าบรมวงศ์เธอ กรมหลวงอดิศรอุดมเดช ประสูติแต่หม่อมเขียน ศุขสวัสดิ ณ อยุธยา
หม่อมเจ้าวรศักดิเดชอุดมประสูติที่วังติดกับวัดพระเชตุพนวิมลมังคลารามราชวรมหาวิหาร ทรงสำเร็จการศึกษาจากโรงเรียนนายร้อย แล้วเข้ารับราชการในกรมทหารราบที่ 1 รักษาพระองค์ ภายหลังได้ทรงลาออกมาประกอบอาชีพส่วนองค์
หม่อมเจ้าวรศักดิเดชอุดมเสกสมรสกับหม่อมราชวงศ์สดศรี (ราชสกุล สวัสดิกุล) และหม่อมพัฒนา มีโอรสธิดาทั้งสิ้น 11 คน
หม่อมเจ้าวรศักดิเดชอุดม ถึงชีพิตักษัยด้วยโรคหอบเรื้อรัง เมื่อวันที่ 10 กุมภาพันธ์ พ.ศ. 2524 สิริชันษา 76 ปี 8 เดือน พระราชทานเพลิงศพเมื่อวันที่ 17 กุมภาพันธ์ พ.ศ. 2524 ณ เมรุวัดเทพศิรินทราวาสราชวรวิหาร
สามสี

| --- | --- |
สปีชีส์: สุนัข
สายพันธุ์: บาสเซ็ต ฮาวด์
เพศ: ผู้
เกิด: ไม่ทราบ
ตาย: พ.ศ. 2524
ปีปฏิบัติงาน: พ.ศ. 2518–2519
เป็นที่รู้จักสำหรับ: สุนัขของนายกรัฐมนตรี
เจ้าของ: หม่อมราชวงศ์คึกฤทธิ์ ปราโมช
สามสี เป็นชื่อของหมาพันธุ์บาสเซ็ท ฮาวด์เพศผู้ สัตว์เลี้ยงของหม่อมราชวงศ์คึกฤทธิ์ ปราโมชระหว่างดำรงตำแหน่งนายกรัฐมนตรี เมื่อ พ.ศ. 2518-2519 หม่อมราชวงศ์คึกฤทธิ์ได้สามสีมาจากเพื่อน ตั้งชื่อตามสีตัว ที่เป็นลายด่างสามสีสลับกัน คือ สีขาว สีดำ และสีน้ำตาล
หม่อมราชวงศ์คึกฤทธิ์ ปราโมช เลี้ยงหมาไว้ที่บ้านซอยสวนพลูพร้อมกันถึง 11 ตัว  ตัวที่เจ้าของรักที่สุด คือ สามสี และ ลูกของ "สีหมอก" หมาพันธุ์ไทยที่หม่อมราชวงศ์คึกฤทธิ์เก็บมาจากหาดแม่พิมพ์ จังหวัดระยอง ชื่อ "เสือใบ" โดยทั้งสองตัวนอนบนเตียงเดียวกับหม่อมราชวงศ์คึกฤทธิ์  เมื่อครั้งที่นักข่าวต่างประเทศเดินทางมาสัมภาษณ์นายกรัฐมนตรี หมาทั้งสองตัวก็อยู่ด้วยตลอดเวลา และปรากฏอยู่ในภาพข่าวที่เผยแพร่ในต่างประเทศ ในขณะที่ท่านดำรงตำแหน่งนายกรัฐมนตรี หนังสือพิมพ์มักจะลงข่าวเกี่ยวกับสามสี เสือใบ และสีหมอก อยู่เสมอ รวมทั้งปรากฏตัวในภาพยนตร์ พ่อปลาไหล ของเชิด ทรงศรี ที่ถ่ายทำที่บ้านซอยสวนพลู
หม่อมราชวงศ์คึกฤทธิ์เขียนไว้ในคอลัมน์ ข้างสังเวียน ในหนังสือพิมพ์สยามรัฐ เมื่อ พ.ศ. 2521 ว่าจะเลี้ยงสามสีและเสือใบ เป็นคู่สุดท้าย เพราะตนเองก็อายุมากแล้ว หากตายไปเสียก่อนหมา ก็จะทำให้หมาต้องเศร้าโศก และต้องเป็นภาระให้คนข้างหลังต้องเลี้ยงดู
สามสีตายเมื่อประมาณ พ.ศ. 2524 ส่วนเสือใบ ยังมีอายุยืนถึงหลัง พ.ศ. 2529
แหล่งข้อมูลอื่น

Rochlen, Robert (2007). Conversations with Kukrit Pramoj, 13th Prime Minister of Thailand (PDF). Lulu.com. ISBN 978-0-6151-4992-9. คลังข้อมูลเก่าเก็บจากแหล่งเดิม (PDF)เมื่อ 2023-11-16. สืบค้นเมื่อ 2009-06-22.
สนทนาปัญหาบ้านเมือง

สนทนาปัญหาบ้านเมือง (2 สิงหาคม พ.ศ. 2524 - พ.ศ. 2540) เป็นรายการสนทนาเชิงข่าวเพื่อสร้างความเข้าใจอันดีต่อประชาชนในระบอบประชาธิปไตย   ออกอากาศทุกวันอาทิตย์ หลังข่าวภาคค่ำ ทางสถานีวิทยุโทรทัศน์กองทัพบกช่อง 5 และ สถานีโทรทัศน์สีกองทัพบกช่อง 7
ประวัติ

รายการนี้มาจากความคิดริเริ่มของ พลเอก อาทิตย์ กำลังเอก อดีตผู้บัญชาการทหารบก และ พลเอก วันชัย เรืองตระกูล อดีตเสนาธิการกองกำลังรักษาพระนคร  ที่จะให้มีรายการโทรทัศน์ประเภทสนทนาอภิปรายเกี่ยวกับเหตุการณ์หรือประเด็นปัญหาต่างๆ ในสังคม เพื่อหาทางออกของบ้านเมือง  โดยในช่วงปี 2524-2532  ทางกองทัพบก เป็นผู้รับผิดชอบการผลิตรายการทั้งหมด โดยทำการถ่ายทอดสดตอนละ 1 ชั่วโมง แต่ในช่วงปี 2532-2536 ได้ให้บริษัท แปซิฟิค อินเตอร์คอมมิวนิเคชั่น จำกัด เป็นผู้ร่วมผลิตโดยทำหน้าที่ตัดต่อรายการให้กระชับฉับไว มีการจัดฉากที่ทันสมัย มีการบันทึกเทปล่วงหน้า และถ่ายทอดสดเป็นบางครา  และในช่วงปี 2536-2540 ได้มีการยกเลิกการออกอากาศรายการทางช่อง 7 จึงเหลือทางช่อง 5 เพียงแห่งเดียว โดยมีการเปลี่ยนตัวผู้ร่วมผลิตเป็น กันตนา และ มีเดีย ออฟ มีเดียส์ ตามลำดับ พร้อมกับเปลี่ยนชื่อรายการเป็น "สนทนา 45 นาที" จนกระทั่งยุติออกอากาศ เนื่องจากสภาวะวิกฤตทางเศรษฐกิจเอเชีย
ผู้ดำเนินการสนทนาที่มีชื่อเสียง

วิษณุ เครืองาม
ศ.คุณหญิงจินตนา ยศสุนทร
เจิมศักดิ์ ปิ่นทอง
สุทธิชัย หยุ่น
สมเกียรติ อ่อนวิมล
สุพัตรา สุภาพ
ไชยา ยิ้มวิไล
มณฑาณี ตันติสุข
รางวัล

รางวัลเมขลา รายการส่งเสริมความเข้าใจอันดีต่อประชาชน ปี 2528-2533
แหล่งข้อมูลอื่น

คืนนี้มีอะไรอยู่ในกล่องภาพเชย ๆ บ้าง[ลิงก์เสีย]
สิงโตตาแดง

| สิงโตตาแดง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
สกุล:: Bulbophyllum
สปีชีส์:: B.  muscarirubrum
ชื่อทวินาม
Bulbophyllum muscarirubrum 

สิงโตตาแดง  ชื่อวิทยาศาสตร์: Bulbophyllum muscarirubrum อยู่ในวงศ์Orchidaceae เป็นกล้วยไม้อิงอาศัย ขนาดเล็ก เหง้าสั้น ดอกสีชมพู สีม่วงหรือแดงเรื่อ มักขึ้นบนก้อนหิน
สิตางศุ์ บัวทอง

| สิตางศุ์ บัวทอง |
| --- | --- |
ภาพสิตางค์ในปี พ.ศ.2566
สารนิเทศภูมิหลัง
เกิด: 25 ตุลาคม พ.ศ. 2505 (61 ปี)   วิภาวดีรังสิต กรุงเทพมหานคร ประเทศไทย
อาชีพ: นักแสดง นักธุรกิจ
ปีที่แสดง: (2561 - ปัจจุบัน)
ผลงานเด่น: (2562) คำแก้ว / เจ้าแม่นาคี / โรเซ่ - ภาพยนตร์หอแต๋วแตก สะบัดต่อไม่รอแล้วนะ
สิตางศุ์ บัวทอง (เกิดเมื่อวันที่ 25 ตุลาคม พ.ศ.2505)เป็นนักแสดงและนักธุรกิจชาวไทยเกิดที่กรุงเทพมหานครเริ่มเข้าสู่ในวงการบันเทิงจากการเป็นเน็ตไอดอลชื่อดังเริ่มเข้าสู่ในการเป็นนักแสดงมีผลงานภาพยนตร์เรื่อง หลวงพี่แจ๊ส 5G และ หอแต๋วแตก สะบัดต่อไม่รอแล้วนะ และผลงานด้านการแสดงละครเป็นต้น
ประวัติ

สิตางศุ์ (เกิดเมื่อวันที่ 25 ตุลาคม พ.ศ.2505)เป็นนักแสดงและนักธุรกิจชาวไทยเกิดที่กรุงเทพมหานครมีพี่น้องร่วมกันอยู่ 5 สิตางศุ์เป็นบุตรคนที่ 4 สำเร็จการศึกษาโรงเรียนมัธยมโรงเรียนทวีธาภิเศก
ในวงการบันเทิง

ก่อนเข้าในวงการบันเทิงในช่วงวัยเด็กสิตางศุ์มีครอบครัวเป็นนักธุรกิจคนจีนรับเหมาก่อสร้างและต่อมาทำงานรับจ้างแปลภาษา เขียนคำอุทธรณ์ ตลอดจนรับโปรโมทสินค้า ในช่วงยุควัยเด็ก และในปัจจุบันในปี พ.ศ. 2560สิตางศุ์เริ่มมีชื่อเสียงจากการเป็นเน็ตไอดอลชื่อดังในโลกโซเซียลในช่วงวันสงกรานต์ในปี พ.ศ.  2560 พร้อมวลีเด็ด "สะบัดต่อไม่รอแล้วนะ"ทำให้เป็นที่รู้จักในนาม "สิตางศุ์ บัวทอง" เป็นเน็ตไอดอลชื่อดังไปไกลถึงในประเทศจีนเป็นต้น
สิตางศุ์เริ่มเข้าสู่ในการเป็นนักแสดงเต็มตัวได้รับโอกาสจาก พชร์ อานนท์ ได้ร่วมแสดงภาพยนตร์เรื่อง หลวงพี่แจ๊ส 5  G ในปี พ.ศ. 2561 ในบทบาท (นักแสดง รับเชิญ)จากนั้นมีผลงานในการแสดงภาพยนตร์เรื่อง หอแต๋วแตก สะบัดต่อไม่รอแล้วนะ ในปี พ.ศ. 2562 ภายหลังสิตางศุ์ได้รับโอกาสเป็นแขกรับเชิญในรายการกิ๊กดู๋ สงครามเพลงเงินล้านเป็นต้นและในปัจจุบันในปี พ.ศ. 2563  สิตางศุ์ได้รับโอกาสร่วมแสดงมิวสิกวิดีโอเพลงปล่อยผัว ศิลปินปอยฝ้าย มาลัยพร และรับงานการแสดงอื่นๆ เป็นต้น ปัจจุบันสิตางศุ์ มีผลงานการแสดงภาพยนตร์หอแต๋วแตก แหกโควิดปังปุริเย ในปี พ.ศ. 2564อยู่ช่วงกำลังถ่ายทำเนื่องจากสถานการณ์โควิด 19จึงไม่สามารถถ่ายทำภาพยนตร์ในขณะช่วงนี้จึงเลื่อนไปก่อนจนกว่าสถานการณ์โควิด 19ดีขึ้น
ในปี พ.ศ. 2564 สิตางศุ์เตรียมตัวเป็นผู้จัดและสร้างภาพยนตร์และทำเพลงมิวสิกวิดีโอและได้รับโอกาสเป็นผู้จัดภาพยนตร์และมิวสิกวิดีโอคนใหม่และร่วมลงทุนรายได้ 20 ล้านบาทในขณะที่อยู่ช่วงเตรียมงาน
ผลงานภาพยนตร์

(2561) ภาพยนตร์หลวงพี่แจ๊ส 5 G รับบทเป็น สิตางศุ์ (เน็ตไอดอล)
(2561) ภาพยนตร์หอแต๋วแตก แหกต่อไม่รอแล้วนะ รับบทเป็น คำแก้ว/เจ้าแม่นาคี/โรเซ่
(2563) ภาพยนตร์ หอแต๋วแตก พจมาร์สว่างคาตา รับบทเป็น ส้มหยุด/ไฮโซ
(2564) ภาพยนตร์หอแต๋วแตก แหกโควิดปังปุริเย่ รับบทเป็น คำแก้ว/เจ้าแม่นาคี/โรเซ่
ผลงานภาพยนตร์ > มิวสิกวิดีโอ

(2561) เพลง "ปล่อยผัว" ศิลปิน ปอยฝ้าย มาลัยพร
(2562) เพลง "อิคึอิไต" ศิลปิน เอ็มมี่ แม็กซิม
(2563) เพลง "หมอลำออนไลน์" ศิลปิน จินตหรา พูนลาภ
(2563) เพลง "ลุกขึ้นมาสู้" ศิลปิน โอเล่ ธนธรรศ ft. สิตางศุ์ บัวทอง
แหล่งข้อมูลอื่น

สิตางศุ์ บัวทอง ที่เฟซบุ๊ก
สิตางศุ์ บัวทอง ที่อินสตาแกรม
สิตางศุ์ บัวทอง ที่ติ๊กต็อก
สกุลมะเม่า

| สกุลมะเม่า |
| --- | --- |

Hame (Antidesma platyphyllum) - habit

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Phyllanthaceae
เผ่า:: Antidesmeae
เผ่าย่อย:: Antidesminae
สกุล:: Antidesma L.

Species
 ดูข้างล่าง
Antidesma เป็นสกุลของพืชเขตร้อนในวงศ์ เป็นพืชที่มีความสูงได้หลากหลาย มีทั้งต้นเตี้ยและต้นสูง ช่อดอกเป็นช่อยาว และเมื่อติดผลจะเป็นช่อยาวด้วย ผลกลม ขนาดเล็ก มักมีรสเปรี้ยวเมื่อดิบ สุกแล้วเป็นสีแดงแล้วกลายเป็นดำ รสจะหวานขึ้น Antidesma เป็นสกุลของพืชพื้นเมืองในเขตร้อนของโลกเก่า มีประมาณ 100 สปีชีส์ในเอเชียตะวันออกเฉียงใต้ ในประเทศไทยมี 18 สปีชีส์
ชื่อพ้อง

Bestram Adans.
Coulejia Dennst.
Minutalia Fenzl
Rhytis Lour.
Rubina Noronha
Stilago L.
หม่อมเจ้าอุปพัทธพงศ์ ศรีธวัช

| หม่อมเจ้าอุปพัทธพงศ์ ศรีธวัช |
| --- | --- |
หม่อมเจ้า ชั้น 4

ประสูติ: 25 มีนาคม พ.ศ. 2419
สิ้นชีพตักษัย: 5 พฤษภาคม พ.ศ. 2475 (56 ปี)
ชายาและหม่อม: หม่อมเจ้าอาทรถนอม ศรีธวัช หม่อมชื่น ศรีธวัช ณ อยุธยา หม่อมประทีป ศรีธวัช ณ อยุธยา
พระบุตร: 6 คน
ราชสกุล: ศรีธวัช
ราชวงศ์: จักรี
พระบิดา: พระเจ้าบรมวงศ์เธอ กรมขุนศิริธัชสังกาศ
พระมารดา: หม่อมเสงี่ยม ศรีธวัช ณ อยุธยา
นายพลเรือโท มหาอำมาตย์โท หม่อมเจ้าอุปพัทธพงศ์ ศรีธวัช (25 มีนาคม พ.ศ. 2419 – 5 พฤษภาคม พ.ศ. 2475) เป็นพระโอรสในพระเจ้าบรมวงศ์เธอ กรมขุนศิริธัชสังกาศ ประสูติแต่หม่อมเสงี่ยม (บุตรีพระยาเสนานุชิต (นุช ณ นคร))
หม่อมเจ้าอุปพัทธพงศ์ทรงสำเร็จการศึกษาจากโรงเรียนสวนกุหลาบวิทยาลัย และได้รับพระราชทานทุนเล่าเรียนหลวงศึกษาต่อยังประเทศฝรั่งเศส หลังจากสำเร็จการศึกษาแล้วได้เข้ารับราชการทหารเรือ
ได้รับพระราชทานยศนายเรือโท เมื่อวันที่ 20 พฤศจิกายน พ.ศ. 2449 โดยพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินยังโรงเรียนนายเรือ ในการทรงเปิดโรงเรียนนายเรือ และทรงพระกรุณาโปรดเกล้าฯ พระราชทานสัญญาบัตรทหารเรือแก่นายเรือโท ผู้ช่วย หม่อมเจ้าอุปพัทธพงศ์ เป็น นายเรือโท สังกัดยกกระบัตรกรมทหารเรือฝ่ายบก
หม่อมเจ้าอุปพัทธพงศ์เสกสมรสกับหม่อมเจ้าอาทรถนอม ศรีธวัช (ขนิษฐาต่างพระมารดา) มีหม่อมอีกสองคน คือ หม่อมชื่นและหม่อมประทีป มีโอรสและธิดา ดังนี้
หม่อมราชวงศ์สิริโสภา เสกสมรสกับหม่อมเจ้าทองบรรณาการ ทองแถม
หม่อมราชวงศ์ศรีถนอม เสกสมรสกับหม่อมเจ้าทองบรรณาการ ทองแถม
หม่อมราชวงศ์ศรีสมบูรณ์ ศรีธวัช
หม่อมราชวงศ์ถนอมวงศ์ ศรีธวัช
หม่อมราชวงศ์พงศ์สิริ ศรีธวัช
นาวาโท หม่อมราชวงศ์ธัชพงศ์ ศรีธวัช
หม่อมเจ้าอุปพัทธพงศ์ ศรีธวัช ประชวรพระโรควักกะพิการ ถึงชีพิตักษัยเมื่อวันที่ 5 พฤษภาคม พ.ศ. 2475 สิริชันษา 56 ปี โปรดเกล้าฯ พระราชทานโกศราชวงศ์ ชั้นรอง 2 ชั้น เครื่องสูง 4 องค์ กับพระราชทานผ้าไตร 10 ไตร สดับปกรณ์ เป็นพระเกียรติยศ
การทรงงาน

พลเรือโท มหาอำมาตย์โท หม่อมเจ้าอุปพัทธพงศ์ ศรีธวัช ทรงรับราชการเป็นทหารเรือ และดำรงตำแหน่งต่างๆ ดังต่อไปนี้
พ.ศ. 2448 - นายนาวาตรี
พ.ศ. 2452 - นายนาวาโท ประจำประจำกองตรวจการกรมยกกระบัตรกองทัพเรือ
พ.ศ. 2454 - นายนาวาเอก ตำแหน่งยกกระบัตรกองทัพเรือ
พ.ศ. 2456 - ปลัดบัญชีกองทัพเรือ
พ.ศ. 2460 - นายพลเรือตรี
พ.ศ. 2466 - นายพลเรือโท
พ.ศ. 2468 - ผู้รั้งตำแหน่งสมุหเทศาภิบาลสำเร็จราชการมณฑลปราจีนบุรี
พ.ศ. 2469 - เป็นสมุหเทศาภิบาลสำเร็จราชการมณฑลปราจีนบุรี
พ.ศ. 2470 - องคมนตรี ตามพระราชบัญญัติองคมนตรี พุทธศักราช 2470
พ.ศ. 2471 - มหาอำมาตย์โท สมุหเทศาภิบาลมณฑลอยุธยา
พ.ศ. 2475 ออกจากราชการรับบำนาญ
ในขณะมียศนาวาเอก ทรงดำรงตำแหน่งปลัดบาญชีกระทรวงทหารเรือ และต่อมาได้ดำรงตำหน่งเจ้ากรมอู่ทหารเรือ ในระหว่างวันที่ 6 กรกฎาคม - 2 พฤศจิกายน พ.ศ. 2466 ในขณะมีพระยศนายพลเรือโท พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้ดำรงตำแหน่งสมุหเทศาภิบาลมณฑลปราจีนบุรี และนายกกองอนุสภากาชาดมณฑลปราจีนบุรีในระหว่างปี พ.ศ. 2468 - พ.ศ. 2472 และทรงดำรงตำแหน่งกรรมการสภาองคมนตรี ตามพระราชบัญญัติองคมนตรี พุทธศักราช 2470
เครื่องราชอิสริยาภรณ์

พ.ศ. 2466 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2466 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2461 –  เหรียญจักรมาลา (ร.จ.ม.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2436 –  เหรียญรัชฎาภิเศกมาลา (ร.ศ.)
พ.ศ. 2440 –  เหรียญประพาสมาลา (ร.ป.ม.)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2452 – เข็มพระชนมายุสมมงคล ชั้นที่ 3 (เงิน)
พงศาวลี

↑  หม่อมเจ้าหญิงอาทรถนอม ศรีธวัช ทรงพิมพ์แจกในงานพระราชทานเพลิงศพ นายพลเรือโท หม่อมเจ้าอุปพัทธพงษ์ ณ วัดเทพศิรินทราวาศ พ.ศ. 2475.
↑  จดหมายเหตุพระราชกิจรายวัน-ใน-รัชกาลที่-๕-ปีมะโรง-พศ-๒๔๑๑-–-ปีระกา-พศ-๒๔๑๖/ภาคผนวก-๔-เรื่อง-นักเรียนไทยไปศึกษา-ณ-ต่างประเทศ.
↑  ข่าวถึงชีพิตักษัย ราชกิจจานุเบกษา วันที่ 15 พฤษภาคม 2475
↑  พระราชทานสัญญาบัตรทหารเรือ
↑  ราชกิจจานุเบกษาวันที่ 22 พฤษภาคม 2470http://www.ratchakitcha.soc.go.th/DATA/PDF/2470/D/513_2.PDF
↑  ราชกิจจานุเบกษา วันที่ 2 พฤษภาคม 2469http://www.ratchakitcha.soc.go.th/DATA/PDF/2469/D/583.PDF
↑  พระราชบัญญัติองคมนตรี พุทธศักราช 2470 ราชกิจจานุเบกษา วันที่ 5 กันยายน 2470http://www.ratchakitcha.soc.go.th/DATA/PDF/2470/A/205.PDF
↑  ราชกิจจานุเบกษา, พระราชทานเครื่องราชอิสริยาภรณ์และเหรียญ เก็บถาวร 2022-04-06 ที่ เวย์แบ็กแมชชีน, เล่ม ๔๐ ตอนที่ ๐ ง หน้า ๓๔๒๐, ๗ มกราคม ๒๔๖๖
↑  ราชกิจจานุเบกษา, พระราชทานเครื่องราชอิสริยาภรณ์ จุลจอมเกล้าฝ่ายหน้า เก็บถาวร 2022-10-22 ที่ เวย์แบ็กแมชชีน, เล่ม ๔๐ ตอนที่ ๐ ง หน้า ๒๖๒๗, ๓๐ พฤศจิกายน ๒๔๖๖
↑  ราชกิจจานุเบกษา, พระราชทานเครื่องราชอิสริยาภรณ์ เก็บถาวร 2022-10-19 ที่ เวย์แบ็กแมชชีน, เล่ม ๓๗ ตอนที่ ๐ ง หน้า ๓๖๑๙, ๓๐ มกราคม ๒๔๖๓
↑  ราชกิจจานุเบกษา, ส่งเหรียญจักรมาลาไปพระราชทาน เก็บถาวร 2022-10-21 ที่ เวย์แบ็กแมชชีน, เล่ม ๓๕ ตอนที่ ๐ ง หน้า ๓๔๔๐, ๙ มีนาคม ๒๔๖๑
↑  ราชกิจจานุเบกษา, พระราชทานเหรียญรัตนาภรณ์ เก็บถาวร 2022-05-07 ที่ เวย์แบ็กแมชชีน, เล่ม ๓๘ ตอนที่ ๐ ง หน้า ๒๓๘๓, ๒๐ พฤศจิกายน ๒๔๖๔
↑  ราชกิจจานุเบกษา, พระราชทานเข็มพระชนมายุสมมงคล เก็บถาวร 2022-09-27 ที่ เวย์แบ็กแมชชีน, เล่ม ๒๖ ตอนที่ ๐ ง หนอา ๒๖๓๕, ๖ มีนาคม ๑๒๘
วิชัย ชัยจิตวณิชกุล

| นายแพทย์วิชัย ชัยจิตวณิชกุลม> ป.ช., ม.ว.ม. |
| --- | --- |
วิชัย ใน พ.ศ. 2563

รัฐมนตรีช่วยว่าการกระทรวงพาณิชย์
ดำรงตำแหน่ง 24 ตุลาคม – 8 พฤศจิกายน พ.ศ. 2540
นายกรัฐมนตรี: พลเอกชวลิต ยงใจยุทธ
 
ข้อมูลส่วนบุคคล
เกิด: 22 เมษายน พ.ศ. 2498 (69 ปี) จังหวัดขอนแก่น ประเทศไทย
พรรคการเมือง: ความหวังใหม่ (2535–2544)   ชาติพัฒนา (2544–2548)   ไทยรักไทย (2548–2550)   พลังพลเมืองไทย (2561–2563)   เพื่อประชาชน (2563–2564)
คู่สมรส: จารุวรรณ ชัยจิตวณิชกุล

นายแพทย์วิชัย ชัยจิตวณิชกุล (เกิด 22 เมษายน พ.ศ. 2498) เป็นอดีตรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ เป็นอดีตสมาชิกสภาผู้แทนราษฎรจังหวัดอุดรธานี และอดีตกรรมการบริหารพรรคไทยรักไทย
ประวัติ

วิชัย ชัยจิตวณิชกุล เกิดเมื่อวันที่ 22 เมษายน พ.ศ. 2498 เป็นบุตรชาญณรงค์ กับอรอวล ชัยจิตวณิชกุล สำเร็จการศึกษาระดับปริญญาตรี ด้านวิทยาศาสตร์ จากคณะวิทยาศาสตร์ มหาวิทยาลัยมหิดล และแพทยศาสตร์ จากคณะแพทยศาสตร์ศิริราชพยาบาล มหาวิทยาลัยมหิดลเช่นเดียวกัน
นายแพทย์วิชัย สมรสกับนางจารุวรรณ ชัยจิตวณิชกุล อดีตผู้สมัครสมาชิกสภาผู้แทนราษฎรจังหวัดอุดรธานี พรรคเพื่อแผ่นดิน
การทำงาน

วิชัย ชัยจิตวณิชกุล มีอาชีพหลักเป็นแพทย์ เคยเป็นผู้อำนวยการโรงพยาบาลอำเภอเพ็ญ ต่อมาได้เข้ามาทำงานการเมืองโดยได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคความหวังใหม่ เป็นสมัยแรก และได้รับเลือกตั้งเรื่อยมาอีกในปี พ.ศ. 2535 (กันยายน) พ.ศ. 2538 และ พ.ศ. 2539 จากนั้นในการเลือกตั้ง พ.ศ. 2544 เขาได้รับเลือกตั้งในนามพรรคชาติพัฒนา และได้เข้าร่วมกับพรรคไทยรักไทยในการเลือกตั้ง พ.ศ. 2548 ในครั้งนั้นเขาได้รับแต่งตั้งเป็นกรรมการบริหารพรรค และถูกตัดสิทธิ์ทางการเมืองพร้อมกับสมาชิกบ้านเลขที่ 111 ด้วย
นายแพทย์วิชัย เคยดำรงตำแหน่งข้าราชการการเมืองหลายตำแหน่ง และในปี พ.ศ. 2540 เขาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกชวลิต ยงใจยุทธ ซึ่งเป็นช่วงหลังเกิดวิกฤตการณ์การเงินในเอเชีย พ.ศ. 2540
ในปี พ.ศ. 2561 เขาได้ร่วมกับนักการเมืองหลายคนในการจัดตั้งพรรคการเมืองในชื่อพรรคพลังพลเมืองไทย และรับตำแหน่งรองหัวหน้าพรรค ต่อมาได้ร่วมกับ ปรีชา เร่งสมบูรณ์สุข จัดตั้งพรรคเพื่อประชาชน ขึ้น
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สยามสมาคมในพระบรมราชูปถัมภ์

| --- | --- |

th
ก่อตั้ง: พ.ศ. 2447
ที่ตั้ง: 131 ถนนอโศกมนตรี แขวงคลองเตยเหนือ เขตวัฒนา กรุงเทพมหานคร
พิกัดภูมิศาสตร์: 13°44′21″N 100°33′41″E﻿ / ﻿13.7392°N 100.5614°E﻿ / 13.7392; 100.5614
ประธาน: พิไลพรรณ สมบัติศิริ
ขนส่งมวลชน: รถไฟฟ้าบีทีเอส สถานีอโศก รถไฟฟ้ามหานคร สถานีสุขุมวิท
เว็บไซต์: สยามสมาคมในพระบรมราชูปถัมภ์
สยามสมาคมในพระบรมราชูปถัมภ์ ตั้งอยู่ถนนอโศกมนตรี กรุงเทพมหานคร ตั้งขึ้นเมื่อ พ.ศ. 2447 ในปลายรัชสมัยของรัชกาลที่ 5 ในพระบรมราชจักรีวงศ์ เพื่อศึกษาและส่งเสริมศิลปศาสตร์และวิทยาศาสตร์ที่เกี่ยวกับประเทศไทยและประเทศใกล้เคียง อีกทั้งยังได้รับพระมหากรุณาธิคุณจากพระมหากษัตริย์ไทยทุกพระองค์ที่ทรงรับสยามสมาคมไว้ในพระบรมราชูปถัมภ์มาโดยตลอด
นอกจากนี้ยังมีบุคคลที่มีเกียรติยศ คุณความดีในหลาย ๆ ทาง เช่น มนุษยศาสตร์ วิทยาศาสตร์ ศิลปศาสตร์ ที่ได้รับการคัดเลือกให้ดำรงตำแหน่งของสมาคมอีกจำนวนหนึ่ง สยามสมาคมในพระบรมราชูปถัมภ์เป็นองค์กรสาธารณกุศลที่ได้ร่วมมือกับภาครัฐและเอกชนในการส่งเสริมด้านการศึกษา ด้านการเผยแพร่ ด้านการวิจัยและการอนุรักษ์  โดยที่สยามสมาคมในพระบรมราชูปถัมภ์ได้มีการจัดตั้งห้องสมุด  พิพิธภัณฑ์ เพื่อส่งเสริมการศึกษา ค้นคว้า รวมทั้งผลงานด้านต่างตามวัตถุประสงค์ของสยามสมาคมในพระบรมราชูปถัมภ์ เพื่อใช้เป็นแหล่งศึกษาหาความรู้ของประชาชนทั่วไป โดยไม่หวังสิ่งตอบแทนเพียงแค่ใช้เป็นแหล่งความรู้เท่านั้นเอง นั่นคือจุดประสงค์หลักของสยามสมาคมในพระบรมราชูปถัมภ์
สมาชิกกิตติมศักดิ์

ปัจจุบัน สยามสมาคมในพระบรมราชูปถัมภ์มีองค์อุปถัมภก องค์นายกกิตติมศักดิ์ และอุปนายกกิตติมศักดิ์ ดังนี้
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
สมเด็จพระราชาธิบดีเฟรเดอริกที่ 10 แห่งเดนมาร์ก
เจ้าชายฟูมิฮิโตะ อากิชิโนะโนะมิยะ พระยุพราชแห่งประเทศญี่ปุ่น
สมเด็จพระราชินีเคซัง โชเดน วังชุก พระราชอัยยิกา แห่งราชอาณาจักรภูฏาน
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
หม่อมกอบแก้ว อาภากร ณ อยุธยา